ইন্ডিয়ান কেমিক্যাল সোসাইটি
ইন্ডিয়ান কেমিক্যাল সোসাইটি হল ভারতে রসায়ন বিজ্ঞানীদের এক অলাভজনক বৈজ্ঞানিক ও শিক্ষামূলক গবেষণা প্রতিষ্ঠান। আচার্য প্রফুল্ল চন্দ্র রায় ১৯২৪ খ্রিষ্টাব্দে কলকাতায় প্রতিষ্ঠা করেন এবং তিনি সংস্থাটির সভাপতি ছিলেন। ১৯২৪ খ্রিষ্টাব্দ হতেই সংস্থাটি তার "ত্রৈমাসিক জার্নাল অফ ইন্ডিয়ান কেমিক্যাল সোসাইটি" প্রকাশ করতে শুরু করে (১৯২৪-১৯২৭)। বর্তমানে এটি জার্নাল অফ ইন্ডিয়ান কেমিক্যাল সোসাইটি নামে পরিচিত।